Source: http://politeia.org.ro/stiri-revista-presei/revista-presei-5-septembrie-romanii-se-revolta-impotriva-premierului-aceasta-se-joaca-de-a-geostrategul/31098/
Timestamp: 2018-01-23 10:09:53+00:00

Document:
Revista Presei – 5 septembrie. Romanii se revolta impotriva Premierului, aceasta se joaca de-a geostrategul! | PoliteiaWorld
Home » Stiri / Revista Presei	» Revista Presei – 5 septembrie. Romanii se revolta impotriva Premierului, aceasta se joaca de-a geostrategul!
Revista Presei – 5 septembrie. Romanii se revolta impotriva Premierului, aceasta se joaca de-a geostrategul!
05/09/2014 Autor Cetatean Categorii: Stiri / Revista Presei
Buna dimineata intr-o zi de vineri, 5 septembrie. Vineri, cerul va fi variabil, cu înnorări în sud-vestul şi sudul ţării, precum şi la munte, unde local vor mai fi ploi şi, posibil, descărcări electrice, îndeosebi în cursul zilei. Izolat cantităţile de apă vor mai depăşi 10…15 l/mp, potrivit Administraţiei Naţionale de Meteorologie. Vântul va avea intensificări temporare în sud-estul ţării şi în zona montană şi izolat în rest. Temperaturile maxime se vor situa între 22 de grade în Oltenia, în nordul Moldovei şi în depresiuni şi 28…29 de grade în sud-estul, nord-vestul şi, izolat, în centrul ţării. Temperaturile minime se vor încadra între 6 grade în depresiuni şi 21 de grade pe litoral. In Bucuresti cerul va fi temporar noros şi, trecător, va ploua slab. Vântul va sufla moderat în cursul zilei şi în general slab, noaptea. Temperatura maximă va fi de 27…28 de grade, iar cea minimă de 16…18 grade.
Cursl valutar oficial al BNR il aflati aici
Summit NATO istoric în Marea Britanie – Preşedintele ucrainean: Un plan de armistiţiu va fi semnat vineri, la Minsk. Summitul NATO s-a deschis, joi, la Newport (Marea Britanie) pe fondul tensiunilor cu Rusia, acuzată de agresiune militară în Ucraina. 60 de şefi de stat şi de Guvern discută despre criza ucraineană, dar şi despre alte crize, în special cea creată de gruparea Stat Islamic în Irak şi Siria, a cărei ameninţare este din ce în ce mai presantă. Preşedintele ucrainean, Petro Poroşenko, a anunţat că un plan pentru un armistiţiu în estul separatist al Ucrainei urmează să fie semnat vineri, la Minsk, şi că NATO îi susţine pe membrii săi care sunt pregătiţi să furnizeze asistenţă militară Ucrainei. “Mâine, la Minsk, urmează să fie semnat un document care prevede etapele implementării unui plan de pace pentru Ucraina. Prevederea-cheie a acestui plan este un armistiţiu”, a declarat Poroşenko joi, cu ocazia summitului NATO de la Newport. Grupul de contact, format din reprezentanţi ai Kievului, Moscovei şi Organizaţiei pentru Securitate şi Cooperare în Europa (OSCE), va avea o reuniune vineri în capitala belarusă, la care vor participa şi rebelii proruşi din estul Ucrainei. “Dacă întâlnirea are loc, voi da instrucţiuni Statului Major pentru o încetare bilaterală a focului”, a asigurat preşedintele ucrainean. Liderii separatiştilor proruşi au anunţat, la rândul lor, pe site-ul oficial, că sunt dispuşi să ordone vineri încetarea focului, în cazul unui acord la Minsk. Liderii autoproclamatelor republici de la Doneţk şi Lugansk “sunt dispuşi să ordone o încetare a focului vineri, începând cu ora 15.00 (15.00, ora României) dacă se va ajunge la un acord şi reprezentanţii Ucrainei semnează un plan de soluţionare politică” a crizei, au anunţat ei. Integral pe Mediafax
Ponta îşi joacă soarta de geostrateg la Bruxelles: dezvoltarea regională sau ajutor umanitar? Obţinerea portofoliului de comisar european pentru dezvoltare regională este cel mai important joc de politică externă pe care-l face premierul Victor Ponta, în mandatul său, dar consecinţele interne ar putea extrem de serioase pentru liderul PSD. Dacă România primeşte, aşa cum susţin surse de la Bruxelles, doar mandatul de comisar european pentru ajutor umanitar, el se va afla în faţa unui eşec major, care probabil îi va afecta campania la prezidenţiale. Dacă Corina Creţu preia departamentul de dezvoltarea regională, Ponta îşi poate asuma cea mai importantă victorie externă, din mai 2012 până acum. Situaţia este fluidă, la Bruxelles se desfăşoară negocieri intense, iar primele anunţuri oficiale vor fi făcute în câteva zile. În perioada coagulării comisiei Barroso, negocierile au durat din toamnă până în iarnă, Bulgaria fiind nevoită să-şi retragă propunerea şi să vină cu o alta pe ultima sută de metri, respectiv în ianuarie 2010. Ponta a ridicat singur ştacheta prin faptul că a declarat că ar fi obţinut postul de comisar pentru dezvoltare regională pentru Corina Creţu, un om de partid apropiat familiei sale, fără să se consulte cu preşedintele Traian Băsescu. „Domnia sa nu are absolut nici o atribuţie în desemnarea comisarului european”, a spus premierul, întrebat dacă s-a consultat cu şeful statului, în această privinţă. Având în spate aceste declaraţii ferme, liderul PSD nu mai are cum să dea înapoi şi este practic la mâna politicienilor de la Bruxelles.Premierul Victor Ponta şi-a întemeiat decizia pe două elemente. Primul, Dacian Cioloş nu putea continua la Agricultură şi avea mici şanse să obţină orice alt portofoliu. Al doilea, preşedintele Comisiei Europene, Jean-Claude Juncker şi-a luat angajamentul public să promoveze în viitorul Executiv european cel puţin nouă femei, tot atâtea câte au fost şi în comisia Barroso. Integral pe EVZ
Ponta: Niciodată nu s-a vorbit ca România să primească portofoliul Ajutor umanitar. E e „o făcătură” din România. Premierul Victor Ponta a declarat, joi seară, că niciodată nu s-a vorbit ca România să primească portofoliul Ajutor umanitar, el arătând că „ştirea” despre acest fapt reprezintă „o făcătură” din România, dată de „cei care ne prostesc şi ne mint de zece ani”, în direct cu Palatul Cotroceni. „Niciodată, în niciun fel – şi azi mi s-a confirmat acest lucru şi i s-a confirmat şi doamnei Creţu; niciodată nu s-a vorbit ca România să primească portofoliu de Ajutor umanitar. Niciodată. Este o făcătură din România”, a spus Ponta, într-o emisiune la Antena 3. Întrebat despre dezbaterile care s-au făcut pe acest subiect, Ponta a răspuns: „Sunt aceiaşi care au spus în 2012 că 7,4 milioane de români de fapt au dat o lovitură de stat (…). Uitaţi-vă la cine a dat aseară această ştire. Sunt cei care, în direct cu Palatul Cotroceni, ne mint de nouă ani, de zece ani de zile”. Premierul a mai spus că preşedintele CE, Jean-Claude Juncker, ar urma să anunţe vineri numele comisarilor, iar săptămâna viitoare portofoliile. „Domnul Juncker a avut o discuţie cu doamna Corina Creţu, a avut şi o discuţie cu domnul Cioloş, dar probabil i-a spus ceea ce mi-a spus şi mie: ‘Dl. Cioloş, nu e nimic personal, dar nu păstrează România Agricultura, că nimeni nu păstrează (portofoliul – n.r.)’. Urmează, mâine cred, că anunţe numele comisarilor şi săptămâna viitoare portofoliul”, a menţionat Ponta. Integral pe Mediafax [Nota Politei: nu trebuie pus baza per nimic din ce debiteaza Ponta, omul a devenit de-a dreptul disperat cand a aflat ca randunica kagebista Cretu poate primi un portofoliu de mana a 3-a].
Scrisoarea unei tinere către Ponta: „Îţi scriu ca şi cum ai fi Moş Crăciun. El sper să facă minuni în ajun de Crăciun, dumneata faci pomeni în ajun de alegeri“. Scrisoarea unei tinere către premierul Victor Ponta a devenit cunoscută în mediul online, după ce a fost distribuită pe Facebook de mai mulţi utilizatori. În mesajul adresat premierului, ea critică măsurile Guvernului Ponta şi precizează că se adresează „în egală măsură şi celorlalţi politicieni din ţară“. Redăm integral textul scrisorii publicate de Mihaela Grădinaru pe Facebook. Dragă Domnule Victor Ponta, Îţi scriu ca şi cum i-aş scrie lui Moş Crăciun. Singura deosebire între dumneata şi el ar fi că el tot mai sper să existe şi să facă minuni si bucurie în ajun de Crăciun, iar dumneata faci numai pomeni în ajun de alegeri. M-am gândit să îţi scriu pentru că nu încetezi să mă uimeşti în fiecare zi. Împreună cu oamenii dumitale, guvernezi ţara asta haotic, abuziv şi discreţionar. Într-un cuvânt: jalnic! O spun în calitate de contribuabil, angajat la privat. Om onest şi silitor. De când guvernezi dumneata am trecut prin toate stadiile de revoltă. Am fost în stradă. Am plâns de nervi acasă. Am discutat aprins ore în şir cu prieteni la fel de indignaţi. Apoi am vorbit singură. Mi-am tot zis că o să te opresti. Am aşteptat să ajung în seara asta de la birou să îţi scriu, mai mult terapeutic. Văd că eşti ocupat cu chinezii zilele astea. În rest, când eşti în ţară amnistiezi şi pui legi în cui numai să-ţi dea bine la numărătoare. Apropo. Când am ajuns acasă am găsit factura de electricitate. Te rog să mă amnistiezi şi pe mine luna asta că m-aş mai duce un week-end la mare. Ştii cum e să fii tânăr. Atât de tânăra sunt că până fac 30 de ani mă pui să plătesc un RCA cu 60% mai mare. Poate mă amnistiezi şi de chirie…să plătesc RCA-ul ăla nesimţit stabilit de luminăţiile voastre. Te rog să mă scuzi că lucrez la privat. Sper că asta nu te va opri şi mă vei putea amnistia & favoriza şi pe mine. Nu-ţi scriu de dor, domnule Ponta. N-am cum. Eşti zilnic la televizor. Prea mult, prea des, prea gol de sens. Mai des ca Bianca, Bote şi Cruduţa la un loc. Nu se poate guverna serios de la TV. De acolo se poate doar manipula şi dezinforma. Vă rog să mă scuzaţi că vă incomodez cu întrebările, dar mă costaţi cam mult. Vreau să îţi mai spun şi că pe mine nu mă interesează că eşti dumneata în campanie electorală. Aia e strict problema dumitale şi nu ar trebui să amesteci lucrurile dacă ai fi un bun profesionist. Dar nu eşti. Esti un manager submediocru. Integral pe Adevarul
Cum vrea PSD să ocolească CCR. Ministrul Eugen Nicolicea a inițiat un proiect de lege prin care s-ar putea restrânge posibilitatea Curții Constituționale de a judeca anumite hotărâri ale Parlamentului. Anterior, ministrul susținuse că deciziile CCR nu pot fi puse în practică.Ministrul pentru Relația cu Parlamentul, Eugen Nicolicea, a depus la Camera Deputaților un proiect de lege referitor la funcționarea Curții Constituționale (CCR). Proiectul prevede, printre altele, dreptul CCR de a judeca hotărârile Parlamentului, existent deja în legislația actuală. Însă, ministrul a introdus un capitol separat în care explicitează modul în care se exercită acest control. Astfel, CCR se pronunță asupra hotărârilor Parlamentului care “afectează valori, reguli și principii constituționale sau, după caz, organizarea și funcționarea autorităților și instituțiilor de rang constituțional”. Din lista de subiecte pe care le poate judeca CCR lipsesc, de exemplu, cele referitoare la hotărârile privind numirile în funcții publice. Or, încă din 2010, CCR obținuse dreptul de a judeca orice hotărâre a Parlamentului.Proiectul de lege a fost depus după ce același Eugen Nicolicea a trimis o adresă Biroului Permanent al Camerei Deputaților. El susține că deciziile CCR de neconstituționalitate a hotărârilor Parlamentului privind unele numiri la Curtea de Conturi, ASF și SRR nu pot fi aplicate, deoarece CCR nu are cadru legislativ pentru a se pronunța în legătură cu astfel de hotărâri. Argumentele lui Nicolicea. Motivul invocat de Nicolicea: Parlamentul nu a promovat o lege prin care să pună de acord prevederile Legii Curții Constituționale cu dispozițiile Deciziei CCR din 2012, potrivit căreia magistrații constituționaliști pot judeca hotărârile Parlamentului. El a cerut Legislativului să voteze un astfel de proiect de lege.”În lipsa punerii de acord a legii cu decizia Curții Constituționale, nu există procedurile necesare care urmează să fie aplicate în cazul deciziilor ce privesc neconstituționalitatea hotărârilor Parlamentului, nefiind prevăzute în lege nici efectele acestor decizii”, susține Nicolicea. Integral pe Romania Libera
Pentru ce v-aţi mai dus în China dacă nu aţi luat niciun exportator român cu voi? Neşansa economiei româneşti este de a avea în fruntea guvernului oameni care ori nu pricep interesele noastre reale, ori nu vor să le urmărească. Ambele explicaţii sunt grave, dar cea de-a doua trimite la posibile acte de subminare deliberată a viitorului economic al acestei ţări.Cel mai bun exemplu este vizita recentă a premierului Victor Ponta în China, însoţit de ministrul economiei, al transporturilor şi alte oficialităţi. Orice şef al guvernului sau preşedinte de ţară îşi asumă ca misiune promovarea propriilor companii – ceea ce înseamnă, simplu, încurajarea exporturilor româneşti în ţara vizitată.Orice vizită la nivel înalt înseamnă o poartă deschisă către noi contracte şi noi facilităţi de vânzare pentru companiile locale, mai ales într-o economie precum cea chineză, unde capitalismul este controlat de stat.Însă nicio companie românească cu exporturi în China sau care să fie interesată de această piaţă nu a participat la vizita premierului român.„Dacă aş fi fost invitată, aş fi mers. Nu putem exporta în China dacă nu avem conexiuni serioase“, a spus recent pentru ZF Doina Cepalis, om de afaceri din Paşcani, a cărei companie Te-Rox Prod tocmai a intrat pe piaţa chineză cu vânzarea de scaune auto pentru copii. Singurul „om de afaceri“ care a mers cu premierul Ponta în China a fost directorul CFR SA. Noi nu ne-am dus în China să vindem, ci să cumpărăm. Dar nicio ţară nu poate creşte cumpărând. Esenţialul este să-ţi faci organizaţii de business care să vândă produsele tale la extern. Ziarul Financiar i-a oferit premierului Victor Ponta recent lista cu cei mai mari 50 de exportatori.Numai 50 din top 500 companii care exportă din România au capital românesc. Cele 500 de mari companii deţin 75% din exporturile de 50 mld.euro pe an ale României, iar cele 50 de companii româneşti fac exporturi în total doar de circa 3 mld.euro. Companiile exportatoare româneşti sunt mici, dar au un drum în faţă. Integral pe Ziarul Financiar
Guvernul scade taxa pe stâlp și trimite primarilor banii astfel colectați. Taxa pe construcţiile speciale va fi redusă de la 1,5%, la 1% din valoarea construcţiei, iar veniturile colectate vor rămâne la dispoziţia autorităţilor locale, şi nu vor mai intra la bugetul de stat. Măsura anunțată de Victor Ponta este catalogată de unii specialiști ca fiind una electorală, iar alții o văd ca un factor de manipulare. „Reducerea taxei pentru construcții speciale de la 1,5 la 1% nu ar ridica probleme în piață, dar este scandalos pentru strategia fiscală a Guvernului. Avem nevoie de investiții și atunci nu introduci impozit pe investiții, fiindcă această taxă asta reprezintă. Eu nu cunosc nici o țară europeană care să impoziteze investițiile”, spune consultantul fiscal, Gabriel Biriș. Acesta explică că reducerea acestei taxe este doar un factor de manipulare pentru a arăta cu sprijină Guvernul mediul de afaceri. Ionuț Dumitru, președintele Consiliului Fiscal arăta că principala cauză pentru care România a intrat în recesiune tehnică este introducerea taxei pe construcțiile speciale. “Aceasta a lovit puternic investițiile private. Graba cu care această taxă a fost introdusă fără un studiu de impact a avut un impact negativ asupra mediului de afaceri. Datele INS arată clar că în trimestrul I investițiile private păreau să-și revină, însă în următorul trimestru au scăzut dramatic după ce în luna martie companiile au început să plătească taxa pe stâlp”, sublinia acesta. Conform ultimelor date ale INS, investițiile nete în economie s-au cifrat la aproximativ 25,18 miliarde de lei prețuri curente în primul semestru al acestui an, în scădere cu 9,1% comparativ cu perioada similară din anul precedent.Elena Tudose, director de programe, Institutul de Politici Publice (IPP), este de părere că: “Măsura pare a fi o completare la ordonanța privind libera circulație a aleșilor locali, care se pot plimba din partid în partid. Acum le-au dat și banii cu care să se deplaseze. La fel ca și amnistia fiscală este o măsură politică, electorală. Nu văd impactul fiscal. Ce urmărește Guvernul atunci când banii nu se mai duc la bugetul de stat, ci la cel local. IPP nu este împotriva descentralizării, dar nu văd scopul”. Integral pe Romania Libera
Păpușarul ROZALIU de la PSD, Viorel Hrebenciuc, s-a încurcat în SFORILE trase pentru un RIVAL POLITIC. Vicepreședintele deputaților și un membru al CNA au fost puși sub acuzare după ce au fost contactați de Gheorghe Ștefan, primarul din Piatra Neamț, care voia să păstreze o licență TV. Deputatul PSD Viorel Hrebenciuc a stat câteva minute la DNA, după care a ieșit roz de supărare. Pus pe fugă de întrebările jurnaliștilor, vicepreședintele Camerei Deputaților a dat câteva informații sumare: este suspect, picat din Lună, pus sub acuzare, dar în realitate o victimă colaterală a războiului politic iscat imediat după închiderea OTV. Procurorii DNA susțin că Hrebenciuc ar fi intervenit pe lângă anumiți membri ai CNA, la rugămintea primarului din Piatra Neamț, Gheorghe Ștefan, zis Pinalti (PDL), astfel încât televiziunea celui din urmă să obțină prelungirea licenței de emisie. Hrebenciuc ar fi intervenit pe lângă trei membri ai Consiliului Național al Audiovizualului (CNA) să revină asupra unei decizii prin care a fost retrasă licența pentru postul GigaTV. Pe 17 septembrie 2013, CNA a decis, cu o majoritate de 7 la 4, retragerea licenţei audiovizuale pentru postul TV controlat de Gheorghe Ștefan. După numai două săptămâni, fără nicio explicație, s-a luat hotărârea anulării primei decizii. DNA susține că trei membri ai CNA și-au schimbat votul. Potrivit monitorizărilor media, cei trei sunt Cristina Trepcea, Răzvan Popescu și Viorel Buda. Trepcea a fost trimisă în Consiliu de PSD, Popescu a fost propunerea Parlamentului, iar Viorel Buda este membru PNL. DNA precizează că face cercetări și față de alte persoane care urmează să fie incriminate. Un alt membru al CNA, Narcisa Iorga, a fost pus sub acuzare. Anchetatorii susțin că Iorga l-ar fi îndrumat pe Pinalti să ia legătura cu prietenii săi din mediul politic pentru a răsturna votul la contestația pe care postul TV urma să o depună. Ea l-ar fi indicat expres pe Viorel Hrebenciuc. După discuția dintre cei doi, la votul de peste două săptămâni, trei membri ai CNA au votat invers și GigaTV și-a păstrat licența. Integral pe EVZ
Acest antreprenor spune că un elev de liceu înţelege mai bine economia decât Victor Ponta. Cu mulţi ani în urmă, pe când făceam primii paşi ca trader FX pe Wall Street, am creat un model macroeconomic global în care foloseam analogia randamentului unui motor. Conceptele de bază din mecanică – viteză, acceleraţie sau decelaraţie – erau folosite în mod creativ pentru a construi un model, în care printre parametrii utilizaţi era şi dinamica Produsului Intern Brut (PIB). În urmă cu două săptămani, după istoria abracadabrantă cu Institutul Naţional de Statistică (INS) şi datele oficiale statistice privind indicatorul macroeconomic PIB, premierul Victor Ponta a postat pe Facebook un mesaj în care afirma că este ca şi când România mergea cu maşina cu 130 kilometri la oră şi acum merge cu 100 kilometri la oră, dar merge „tot înainte!“.Această afirmaţie mirobolantă aduce zâmbetul pe buze din două direcţii: prima ar fi partea referitoare la reducerea semnificativă a vitezei, iar cea de-a doua ar fi partea străvechiului şi nemuritorului îndemn comunist. Nu trebuie să fii un geniu pentru a înţelege că postul de prim-ministru nu presupune automat şi o înţelegere minimă la nivelul bunului simţ a fenonemelor macroeconomice. Dar consider că un elev de şcoala primară poate înţelege faptul că şeful executivului trebuie să aibă priceperea de a coopta în echipa sa oameni cu o expertiză tehnică indubitabilă necesară în administrarea unui guvern.Prin reducere la absurd, să presupunem că domnul Ponta are dreptate când afirmă că viteza iniţială de deplasare a economiei României este de 130 km/h, iar cea finală de 100 km/h. Cum viteza este raportul dintre variaţia de spaţiu parcurs şi variaţia de timp, să alegem două unităţi de timp: perioada anuală şi perioada trimestrială. Dacă ar fi să judecăm după ritmul de creştere anual al PIB, România a înregistrat un ritm de +0,6% în 2012 şi un ritm de +3,5% în 2013. Similar, Germania a înregistrat o creştere a PIB de 0,7% în 2012 şi de 0,4% în 2013. Prin comparaţie, îmi vine foarte greu să cred că economia României atinge viteza sunetului în comparaţie cu cea a Germaniei. Integral pe Businessmagazin
37 Raspunsuri la Revista Presei – 5 septembrie. Romanii se revolta impotriva Premierului, aceasta se joaca de-a geostrategul!
zigzag05/09/2014 at 09:06
Cetatean05/09/2014 at 09:15
buna, ziggy 🙂
Sare'n Ochi05/09/2014 at 09:27
Cetatean05/09/2014 at 09:38
Tzepelica05/09/2014 at 09:33
Cred ca acest “titan” al guvernarii (Ponta, va sa zica) va avea foarte curand nevoie de …ajutor umanitar.
Se ofera randunica kaghebista ? 🙂
Buna dimineata! La cate “ajutoare” i-a oferit Corina lui nea Nelu, Ponta va fi incantat sa descopere si el secretele tineretii vesnice 😉
Tzepelica05/09/2014 at 09:46
Respiratie “buşon la buşon” ? 😆
Cetatean05/09/2014 at 09:50
& much more! 😛
Tzepelica05/09/2014 at 09:43
Si a propos de guvernare : cum stim, a guverna inseamna a conduce.
Ce experienta de conducere avea Ponta cand a fost numit PM ?
Da` Petre Roman, Ciorbea si altii ca ei, PM/ministri in guvernele anterioare ?
Doar habarnisti, amatori, numiti pe criterii altele decat competenta/experienta.
Din cauza amatorismului am ajuns de rasul lumii… 🙁
intamplator05/09/2014 at 09:47
ponta si geostrategia!!! asta e gluma saptamanii daca n-ar fi de plans
cum isi poate inchipui cineva ca s-a uitat plagiatul,ca s-a uitat iulie 2012,ca zi de zi ponta minte,ca zi de zi ponta ia masuri pentru sufocarea economiei,ca….
ca nu conteaza ponta afara,ar trebui sa nu-mi pese,dar am o problema
nu stiu cum sa raspund la intrebarea”cum naiba tineti acolo un premier ca ponta?”si e pusa destul de des
buna dimineata! Traiasca parlamentul “suveran” care il tine pe melteanul de Ponta!
radu205/09/2014 at 09:48
buna ziua. campania electorala a lui ponta nu va fi absolut deloc afectata de numirea corinei cretu comisar pentru corturi de campanie,conserve,zahar si ulei. alegatorii din teleorman si vaslui chiar nu dau doi bani pe orice tema de politica externa. primarii psd nu vor mai trage pentru el?! mai degraba tot ponta va avea munitie proaspata “jos basescu tradatorul”
Cetatean05/09/2014 at 09:51
buna! asa este. Insa nu aia sunt durerea lui Ponta, ci procentele care ii mai lipsesc ca sa atinga 50% in turul al doilea!
Cetatean05/09/2014 at 10:13
Avand in vedere ca este posibil ca favorita lui Ponta, Corina Cretu, sa primeasca un portofoliu de mana a 7-a, se va folosi acest pretext pentru a declansa o a treia suspendare a Presedintelui Traian Basescu. A spus-o aseara Tariceanu.
http://www.romaniatv.net/tariceanu-cere-din-nou-suspendarea-lui-basescu-comportamentul-lui-in-contradictie-cu-interesul-national_168371.html
“Ceea ce face astăzi Traian Băsescu, profitând de faptul că îl cunoaşte personal pe Jean Claude Juncker, să încerce să caroteze propunerea Guvernului, mie îmi demonstrează că este împotriva interesului naţional. Este inadmisibil să-ţi carotezi propriul candidat care este în poziţia de a primi unul dintre primele 4-5 posturi ca importanţă din Comisia Europeană”, a declarat preşedintele PLR. Acesta susţine că preşedintele Traian Băsescu trebuie sancţionat politic pentru acest lucru, inclusiv printr-o a treia suspendare. “Suntem într-o succesiune extrem de rapidă a unor acţiuni ale preşedintelui şi mă gândesc foarte serios dacă nu este nevoie de suspendarea din funcţie a preşedintelui şi convocarea referendumului de demitere chiar dacă mai sunt doar trei luni de mandat (…) Comportamentul său intră în contradicţie cu interesul naţional”, a motivat Tăriceanu. Fostul premier intenţionează să sondeze terenul pentru a vedea care sunt şansele de succes ale acestui proiect. “Voi discuta acest lucru cu toate partidele parlamentare”, a conchis Călin Popescu Tăriceanu
mar05/09/2014 at 10:35
KGB/FSB a inceput sa scoata armamentul din dotare, conservele actioneaza la vedere 👿
intamplator05/09/2014 at 11:49
poate ca cineva ar trebui sa-l ia la intrebari cum e cu OU valabila 24 ore cu suspendarea taxelor vamale cand si-a adus el niste citroen-uri si mai era si pm
cine stie sa “rascoleasca”prin monitorul oficial o gaseste /e din 2006
zigzag05/09/2014 at 11:56
mascariciul se viseaza presedinte interimar . sa aiba toate privilegiile la indemana si sa se plimbe in in campania electorala pe banii alocati de guvern administratiei prezidentiale .
zigzag05/09/2014 at 11:52
vorbeste Tariceanu de interes national
el care , dupa o betie , s-a trezit intr-o dimineata si a hotarat sa ii faca pe plac lui kondyakov , sa ceara brusc retragerea trupelor din Irak. daca atunci ii mergea manevra lui motocicleanu .. astazi Romania se uita la suumit-ul NATO la tv .
pe bune , eu nu inteleg ce cauta acest jeg in libertate . cine ii tine dosarele blocate pe la parchet ?
Cetatean05/09/2014 at 11:56
cum cine? Nitu! sau cineva similar!
mar05/09/2014 at 11:41
http://www.hotnews.ro/stiri-esential-18041869-distrugator-american-aflat-portul-constanta-participa-exercitiu-marea-neagra.htm
Tudor Dimitriu05/09/2014 at 11:59
Le tot plimbă prin zonă ca să nu pară că acumulează forțe în Marea Neagră. Vine unul, placă altul. E și ăsta dintre distrugătoarele noi și ține de Carrier Strike Group II care operează, teoretic, în Mediterana și susține operațiunile SUA atât în Orientul Mijlociu cât și în Europa.
http://en.wikipedia.org/wiki/USS_Ross_(DDG-71)
intamplator05/09/2014 at 11:53
cum naiba sa nu-l “serveasca”pe ponta mascariciul asta???
si a mai avut si bugetul romaniei pe mana!
Avocatul Poporului, Victor Ciorbea, este în pragul falimentului personal. Deși are restanțe la plata creditelor și împrumuturilor de aproape 1,6 milioane de euro, Ciorbea nu are ­venituri decât din funcția de Avocat al Poporului. Soția lui Ciorbea, Lacrima, are venituri din avocatură. Acestea, însă, nu depășesc 20.000 de euro anual(sursa rl)
Cetatean05/09/2014 at 11:54
la ce naiba ii trebuie unui om imprumuturi de 1,6 milioane euro???
zigzag05/09/2014 at 11:57
sa-si plateasca excursiile in cosmos . il asteapta fratii lui dar nu are bani de drum !
intamplator05/09/2014 at 12:07
si eu m-am mirat de suma
mai jos link-ul/cifrele -se sustine in articol-sunt luate din declarartia de avere
partea cea mai tare e ca ciorbea sustine ca nevasta-sa stie exact de toate datoriile astea
cine naiba il angaja pe asta avocat sa-l reprezinte in instanta???
intamplator05/09/2014 at 12:02
poate il ia pe ponta cineva la intrebari..
de ce nu are curaj sa prezinte bugetul pentru 2015 inainte de alegeri????
la adevarul live d-ra harvard”meteo”tocmai a confirmat ca “este foarte probabil ca bugetul sa fie prezentat dupa alegeri”
d-nii bugetari care primiti inapoi niste bani,ii veti returna intreit!!!!
zigzag05/09/2014 at 12:05
pana il iau neamurile lui din justitie si servicii la intrebari ne aduce la sapa de lemn mongoloidul penal !
intamplator05/09/2014 at 12:10
mie cel putin nu-mi mai pasa/aproape am lichidat ce mai am prin romania
incerc sa adun mai multe semnaturi pentru MM si cei tineri imi spun -in general-“lasa-ma d-le cu vrajelile astea”/merita sa ajunga la sapa de lemn
Cetatean05/09/2014 at 12:08
ala nu va fi buget, ci epitaf al Romaniei!
zigzag05/09/2014 at 12:08
spunea mitomanul national , fan al partidului comunist chinez , acum 2 zile ca scrisoarea trimisa de liderii ACL face rau Romaniei.
face bine Romaniei sa lanseze bolsevicii tema suspendarii in plIn summit NATO ?
tiberiu200905/09/2014 at 14:09
O tampenie. Scrisoarea liderilor ACL spune adevarul. Nominalizarea a fost facuta ilegal. Asta e adevarat.
Adevarul nu are cum sa faca rau.
Cetatean05/09/2014 at 12:12
ziggy, e chiar mai rau, citeste postarea de amiaza!
zigzag05/09/2014 at 12:24
asta e semnalul dat de kagebistii din RO cu ocazia summitului NATO.
sunt vreo 2 domni in fruntea serviciilor secrete romanesti care au de ales , ori isi fac datoria si trimit conservele kagebiste unde le e locul ori se cara !
dragos5505/09/2014 at 12:27
Corina Cretu este compromisa moral. Nu are cum sa ia un post important fara o presiune mare din mai multe parti.
Cetatean05/09/2014 at 12:28
o sa ia asta praful de pe toba!
stefan6005/09/2014 at 13:22
Ponta conduce tara prin televiziuni ?
Oricum in vest nu il baga NIMENI in seama . Astept cu entuziasm vizitele “de lucru” in Corea de Nord , Kazakistan , Cuba si alte tari campioane de democratie . 😆
PS. Bugetul e harcea parcea , domnisoara Harvard cunoaste si Ponta nu mai stie unde sa mearga la cersit “investitii” ca din vest a primit doar m–e . 🙂
Cetatean05/09/2014 at 14:00
http://politeia.org.ro/editoriale/a-treia-suspen…a-pus-la-punct/31110/
« A treia suspendare a Presedintelui. Scenariu fantezist sau plan deja pus la punct?
Politica și geopolitica sau gâlceava politrucilor cu istoria »
Arhiva Select Month January 2018 (25) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (125) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)

References: CCR 
 CCR 
 CCR 
 CCR 
 CCR 
 CCR 
 CCR 
 CCR